钦定古今图书集成/明伦汇编/官常典/第519卷 > 蒲察阿里
## 钦定古今图书集成/明伦汇编/官常典/第519卷 > 蒲察阿里

按《金史》本传：“阿里，兴州路人。以荫补官，充护卫十人。
长武器署令，转宿直将军，迁右卫副将军。宋兵犯分
道铺，驰驿赴边，伺其入，以伏兵掩之，改提点器物局。
泰和伐宋，从右副元帅匡为副统，攻宜城县，取之。八
年，以功迁武卫军副都指挥使。大安元年，同知南京
留守事，徙寿州防御使，迁兴平军节度使。崇庆初，迁”
元帅右都监。明年，转左都监。时都城被围，道路梗塞，
阿里由太原至真定，率师赴援，抵中山，不克进。贞祐
二年，移驻大名，征河南镇防军，图再举。众既惮于行，
而阿里遇之有厚薄，军变遇害，众因逃散。宣帝诏元
帅左都监完颜弼安集其军，赦首恶以下，河南统军
司更加抚谕。